428 
M. KXR. FÖLDTANI INTÉZET. 
Koch Ferencz, Bene Géza és Dr. Traxler László urak, még pedig az első 
kettő pécsi, illetőleg Resicza melletti liaszkorbeli, az utóbbi pedig Munkács vidé¬ 
kéről való növénylenyomatokat; 
Dr. Staub Móricz tanár úr 39 darab gácsországi növénylenyomatot aján¬ 
dékozott. 
Hofmann Rafael úr, bányaigazgató pedig Allcharról (Macedónia) származó 
auripigmenttel ; 
Húsz Samű úr, az osztr.-magy. államvasút.-társ. ny. főmérnöke, Pomáz 
határából való bauxitra emlékeztető agyagfélével; 
a diósgyőri m. kir. vas- és aczélgyár művezetősége ellenben tűzálló téglából, 
agyagból és ezekkel kapc olatos tárgyakból álló gyűjteménynyel gyarapította 
bányageologiai, illetőleg technológiai gyűjteményünket; 
Semsey Andor úr könyvtárunkat gazdagította ismét számos becses mun¬ 
kával, miáltal főleg az ősemlőseket illető irodalom lett kiegészítve; végül 
Kukuk Szilárd úr, a szab. osztr.-magy. államvasút-társaság bányamű¬ 
vezetője Vaskőn, a dognácskai Julianna-külfejtésben talált számos réz sarlót 
és karpei’eczet ajándékozott intézetünknek, de a melyeket mi régiség voltuknál 
fogva a nemzeti múzeum régiségtárának engedtünk át. 
Fogadják a megnevezett urak ajándékaikért e helyen is a m. kir. földtani 
ntézet köszönetét. 
Hivatalos kiküldetések. A kir. intézet tagjai a közelmúltban is több hiva¬ 
talos ügyben szerepeltek szakértők gyanánt s így intézetünk e tekintetben is 
eleget tett a hozzá fűződő igényeknek. És pedig az igazgatóság számos forrás 
védteriilete ügyében ejtette meg a feliilbírálatot. 
Gesell Sándor bányatanácsos és bányafőgeologus, a Balási Lajos tulaj¬ 
donát képező kászonjakabfahi gyógyfürdő védterülete iránt adott szakértői 
véleményt; 
Telegdi Roth Lajos, íőgeologus, egy Várpalotán (Veezprémmegye) meg¬ 
tartott helyszíni szemle alkalmából működött szakértőként; majd a Szt.-László- 
fürdő védterülete érdekében működött; 
Halaváts Gyula, osztálygeologus, az u. n. delibláti futóhomok-terület 
talaját vizsgálta meg phylloxera-immunitás tekintetéből s a vízbeszerzés iránt 
nyilatkozott; végül 
Dr. Schafarzik Ferencz, segédgeologus, a Hirsch és Hőmmel párisi 
czég által Magyarországon szándékolt tükörüveg-gyár érdekében adta meg a 
kellő felvilágosítást, a nevezett czég főnökével hosszabb utat téve meg a gyár 
helyének kiszemelt vidékeken. 
Budapesten, 1890. deczember hó 13-án. 
(328) 
